CELEX: 32016R0312
Language: lt
Date: 2016-03-04 00:00:00
Title: 2016 m. kovo 4 d. Komisijos įgyvendinimo reglamentas (ES) 2016/312, kuriuo dėl medžiagos tilvalozino ištaisomas Reglamentas (ES) Nr. 37/2010 (Tekstas svarbus EEE)

5.3.2016   
            
            
               LT
            
            
               Europos Sąjungos oficialusis leidinys
            
            
               L 60/3
            
         KOMISIJOS ĮGYVENDINIMO REGLAMENTAS (ES) 2016/312
   2016 m. kovo 4 d.
   kuriuo dėl medžiagos tilvalozino ištaisomas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               Komisijai buvo pranešta apie tai, kad Komisijos reglamento (ES) Nr. 37/2010 (2) su pakeitimais, padarytais Komisijos įgyvendinimo reglamentu (ES) 2015/1492 (3) dėl medžiagos tilvalozino, priede medžiagos tilvalozino žymeklio likutis buvo klaidingai nurodytas kaip žymeklio likutis kiaulėms;
            
         
               (2)
            
            
               Reglamento (ES) Nr. 37/2010 priedas turėtų būti ištaisytas ir turėtų būti nurodyta, kad žymeklio likutis kiaulėms ir naminių paukščių odai, riebalams ir kepenims yra „Bendras tilvalozino ir 3-O-acetiltilozino kiekis“ ir kad žymeklio likutis tilvalozinas taikomas tik naminių paukščių kiaušiniams;
            
         
               (3)
            
            
               šis reglamentas turėtų būti taikomas atgaline data nuo tos dienos, kurią pradedamas taikyti Įgyvendinimo reglamentas (ES) 2015/1492, nes žymeklio likutis kiaulėms buvo nurodytas neteisingai ir turėtų būti pataisytas. Todėl šis reglamentas turėtų įsigalioti skubos tvarka;
            
         
               (4)
            
            
               šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedo 1 lentelėje tilvalozino įrašas pakeičiamas taip:
   
      
                  „Tilvalozinas
               
               
                  Bendras tilvalozino ir 3-O-acetiltilozino kiekis
               
               
                  Kiaulės
               
               
                  50 μg/kg
               
               
                  Raumenys
               
               
                  ĮRAŠO NĖRA
               
               
                  Antiinfekcinės veikliosios medžiagos, antibiotikai“
               
            
                  50 μg/kg
               
               
                  Oda ir riebalai
               
            
                  50 μg/kg
               
               
                  Kepenys
               
            
                  50 μg/kg
               
               
                  Inkstai
               
            
                  Naminiai paukščiai
               
               
                  50 μg/kg
               
               
                  Oda ir riebalai
               
            
                  50 μg/kg
               
               
                  Kepenys
               
            
                  Tilvalozinas
               
               
                  Naminiai paukščiai
               
               
                  200 μg/kg
               
               
                  Kiaušiniai
               
            
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2015 m. lapkričio 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 152, 2009 6 16, p. 11.
   
      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).
   
      (3)  2015 m. rugsėjo 3 d. Komisijos įgyvendinimo reglamentas (ES) 2015/1492, kuriuo dėl medžiagos tilvalozino iš dalies keičiamas Reglamentas (ES) Nr. 37/2010 (OL L 231, 2015 9 4, p. 10).